ราคาทองในประเทศพุ่ง เฉียดบาทละ30,000
ราคาทองคำในประเทศปรับเพิ่ม 2 ครั้งรวม 250 บาท ทองแท่งขายออก 28,650 บาท ทองรูปพรรณ ขายออก 29,150 บาท
27 ก.ค. 2563

สมาคมค้าทองคำรายงานราคาทองคำประจะวันที่ 27 ก.ค. 63 ราคาปรับขึ้น 2 ครั้งรวม 250 บาท โดยทองแท่งรับซื้อ 28,550 บาท ขายออก 28,650 บาท ทองรูปพรรณ รับซื้อ 28,030.84 บาท ขายออก 29,150 บาท
ราคาทองคำแท่งในประเทศ 96.5% ตามประกาศสมาคมค้าทองคำ ในสัปดาห์ที่ผ่านมาเคลื่อนไหวอยู่ระหว่าง 27,150 – 28,400 บาท ต่อบาททองคำ โดยราคาทองคำปิดอยู่ที่ระดับ 28,400 บาท ต่อบาททองคำ ปรับเพิ่มขึ้น 1,300 เมื่อเปรียบเทียบกับสัปดาห์ก่อนหน้า
สำหรับปัจจัยที่ต้องติดตามได้แก่
1. ธนาคารกลางสหรัฐฯ (FED) มีกำหนดจัดการประชุมกำหนดนโยบายการเงินระหว่างวันที่ 28 – 29 กรกฎาคม 2563
2. สถานการณ์ความขัดแย้งระหว่างสหรัฐฯ และจีน มีแนวโน้มเพิ่มขึ้น
3. ทั่วโลกกำลังเผชิญผลกระทบจากการแพร่ระบาดของเชื้อไวรัสโควิด-19 และความคาดหวังต่อการผลิตวัคซีน
4. กองทุนทองคำขนาดใหญ่ในต่างประเทศอาจเทขายทำกำไร หลังจากที่ราคาทองคำในสัปดาห์ที่ผ่านมาปรับตัวสูงขึ้น